jkorsvik/nowiki_second_scrape_merged huggingface dataset:
Roy Lichtenstein

Roy Lichtenstein (født 27. oktober 1923 i New York, død 29. september 1997) var en amerikansk pop-kunstner. Han ble kjent for å gjenskape enkelttegninger fra billige tegneseriehefter i malte kjempeformat. Ved å presentere slike bilder på kunstutstillinger oppnådde kunstnere som Lichtenstein og Andy Warhol noe av det samme på 1960-tallet som Marcel Duchamp hadde gjort med sine readymades femti år tidligere: å skape oppmerksomhet og refleksjon rundt et objekt tatt ut av sin vanlige sammenheng eller sitt hverdagslige miljø. Ved å opphøye det anonyme og masseproduserte til kunstverk ble popkunsten et angrep på myten om en originalt skapende kunstnerpersonlighet bak kunsten. 
Lichtenstein studerte ved Ohio State University, der han fikk en mastergrad innen kunst. Fram til 1957 arbeidet han i reklamebransjen. Lichtensteins tidlige arbeider kan karakteriseres som abstrakt ekspresjonisme – en kunstretning som kombinerer ekspressiv bruk av maling med abstrakte former. Men fra 1961 ble han fullstendig oppslukt av popkunstens formspråk. Han forsøkte etter hvert også å omforme moderne malerier til tegneserienes billedspråk. Slik fikk man tegneserievarianter av kjente modernistiske kunstverk. Han låner det visuelle språket, motivene og teknikkene til tegneseriene og omformer det til et eget kunstnerisk uttrykk.


== Referanser ==


== Kilder ==
Roy Lichtenstein : the black-and-white-drawings, 1961-1968 / Isabelle Dervaux ; with essays by Graham Bader ... [et al.],  Hatje Cantz 2010
Roy Lichtenstein / edited by Graham Bader, October files; Vol 7, Cambridge, Mass. : MIT Press 2009
Thomas K. Mattingly II

Thomas Kenneth «Ken» Mattingly II (født 17. mars 1936 i Chicago i Illinois) er en amerikansk pilot og astronaut.


== Romferder ==
Apollo 16 – Den femte månelandingen. Mattingly var pilot på kommandomodulen.
STS-4 – Den fjerde ferden med romfergen, Columbia.
STS-51C – Ferd med hemmelig militær nyttelast.Mattingly var egentlig utpekt til være pilot på kommandomodulen på Apollo 13, men han ble fjernet fra ekspedisjonen tre dager før oppskytningen etter at ett av reservemannskapets medlemmer hadde fått meslinger fra sønnen sin. Mattingly var den eneste som ikke hadde hatt meslinger og ble dermed satt på bakken. Mattingly fikk aldri meslinger.


== Trivia ==
I filmen Apollo 13 fra 1995, ble Mattingly spilt av skuespilleren Gary Sinise. Kollega av Mattingly og faktisk deltager på ferden, Jim Lovell selv spiller også i filmen i rollen som kaptein på skipet USS Iwo Jima som tar imot astronautene etter landing.


== Bilder ==

		
		


== Referanser ==


== Eksterne lenker ==
(en) Ken Mattingly – kategori av bilder, video eller lyd på Commons 
(en) Thomas K. Mattingly II på Internet Movie Database 
(en) NASAs biografi om Mattingly
Henry W. Hartsfield jr.

Henry Warren Hartsfield jr. (født 21. november 1933 i Birmingham i Alabama, død 17. juli 2014 i Houston i Texas) var en amerikansk testpilot og astronaut.
Hartsfield jr. døde den 17. juli 2014 i en alder av 80 år.


== Romferder ==
STS-4 – Den fjerde ferden med romfergen Columbia.
STS-41D – Første tur for romfergen Discovery.
STS-61A – West German D-1 Spacelab mission, første med 8 ombord


== Bilder ==

		


== Referanser ==


== Eksterne lenker ==
NASAs biografi om Hartsfield, Jr.
Harri Mänty

Harri Mänty (født 31. juli 1971 i Eskilstuna) er en svensk musiker, med finsk opphav, som var medlem av det svenske pop-rockbandet Kent mellom 1996 og 2006. Han ble med i bandet etter at Martin Roos sluttet. I bandet spilte han gitar og slagverk. Harri Mänty er utdannet murer.
Før han ble med i Kent var han vokalist i hardcore-/punkbandet No Security: De ga i 1993 ut platen When the Gist is Sucked from the Fruit of Welfare, the ugly faces of truth show, som inneholdt en samling av alt bandet hadde spilt inn på plateselskapet Lost & Found. Bandet turnerte i Europa, og ble tilbudt å dra ut på en mindre turné i USA, men gjennomførte den aldri.
Sammen med Kent-kollega Sami Sirviö har han vært med i en reklamefilm for det finske ølmerket Koff.


== Eksterne lenker ==
(en) Harri Mänty på Internet Movie Database 
(en) Harri Mänty på Discogs 
(en) Harri Mänty på MusicBrainz 
(en) Harri Mänty på AllMusic
Vance D. Brand

Vance DeVoe Brand (født 9. mai 1931 i Longmont i Colorado) er en tidligere amerikansk pilot og astronaut. 


== Romferder ==
Apollo-Soyuz Test Project – 1975: Første sammenkobling mellom en amerikansk Apollo- og en sovjetrussisk Soyuz-kapsel i rommet.
STS-5 – Første operative ferd med romfergen Columbia.
STS 41B – Første EVA uten tilkobling til romskip.
STS-35 – Observasjon av stjernehimmelenBrand var også satt opp som astronaut på Skylab Rescue, en redningsferd for Skylab 3, som aldri ble noe av.


== Bilder ==

		
		
		


== Referanser ==


== Eksterne lenker ==
NASAs biografi om Brand
Robert F. Overmyer

Robert Franklyn Overmyer (født 14. juli 1936 i Lorain, Ohio, død 22. mars 1996) var en amerikansk testpilot og astronaut. 


== Romferder ==
STS-5 – Første operative ferd med romfergen Columbia.
STS 51B – Spacelab-3 (SL-3) mission


== Bilder ==

		


== Referanser ==


== Eksterne lenker ==
(en) Robert F. Overmyer – kategori av bilder, video eller lyd på Commons 
(en) Robert F. Overmyer på Internet Movie Database 
(en) NASAs biografi om Overmyer
Joseph P. Allen

Joseph P. Allen (født 27. juni 1937 i Crawfordsville, Indiana) er en tidligere amerikansk testpilot og astronaut. 


== Romferder ==
 STS-5 – Første operative ferd med romfergen Columbia.
 STS-51A – Første redning av satellitter fra verdensrommet


=== EVA ===
 STS-51A – 2 romvandringer
12. nov 1984: 6 timer
14. nov 1984: 5 timer, 42 minutter


== Bilder ==

		


== Referanser ==


== Eksterne lenker ==
NASAs biografi om Allen
DAISY Digital Lydbok

Digitalt tilpasset informasjon-system eller DAISY (Digital Accessible Information SYstem) er en internasjonal standard for digitale lydbøker. Formålet med formatet er å gjøre trykt tekst tilgjengelig på en mest mulig brukervennlig måte for mennesker med lesevansker, for eksempel synshemming og dysleksi. DAISY-format kan brukes på hvilken som helst type tekst. I DAISY struktureres tale, tekst og bilde på en måte som gjør det mulig å søke uten kronologi. I motsetning til lydbøker på kassett og kommersielle lydbøker er derfor egnet dette formatet også for navigasjon i oppslagsverk og andre typer bøker der det er nødvendig å være i stand til å «bla» raskt.


== Eksterne lenker ==
http://www.daisy.org/
DAISY ANSI/NISO standard spesifikasjon
DAISY 2.02 spesifikasjon Arkivert 2. mai 2006 hos Wayback Machine.
William B. Lenoir

William Benjamin «Bill» Lenoir (født 14. mars 1939 i Miami i Florida, død 28. august 2010) var en amerikansk ingeniør og astronaut. Lenoir var med som «Mission Specialist» på det første operasjonelle oppdraget til romfergen i november 1982 (STS-5).


== Romferder ==
STS-5 – Første operative ferd med romfergen Columbia.


== Referanser ==


== Eksterne lenker ==
NASAs biografi om Lenoir
Sten Sture den yngre

Sten Sture den yngre, egentlig Sten Svantesson Sture, (født 1493, død 3. februar 1520) var en svensk ridder og riksforstander 1512–1520. 


== Liv og virke ==


=== Bakgrunn ===
Han var sønn av Svante Nilsson (Sture) av ætten Natt och Dag og hans hustru Iliana Gädda. Sten Svantesson ble slått til ridder av kong Hans av Danmark ved dennes kroning i Stockholm i 1497, altså som barn. 
Allerede i tenårene ledet Sten med framgang militære oppdrag i farens kamp mot kong Hans.


=== Karriere ===
Ved farens død i 1512 overtok han dennes slottslen og fikk allmuen på sin side. Med folk i ryggen utmanøvrerte han riksrådets kandidat i riksforstandervalget, Erik Arvidsson Trolle. Trolle ble faktisk formelt valgt, men valget ble satt til side og Trolle fikk aldri innta posisjonen, noe derimot Sten gjorde.
Han tok navnet Sture og kalte seg så Sten Sture (den yngre) og forsøkte etterstrebe den tidligere politikken til Sturepartiet, en allianse med allmuen, arbeidere og byborgere mot aristokratiet. Etter at han fikk avsatt opposisjonens leder, erkebiskop Gustav Trolle (sønn av Erik Arvidsson Trolle), og tok initiativet til riksdagsbeslutningen om rivingen av Gustav Trolles borg, Stäket. For dette ble han og hans tilhengere bannlyste av paven, noe som igjen førte til hendelsen Stockholms blodbad.
Den nye unionskongen Christian II forsøkte både i 1517 og i 1518 å invadere Sverige, men ble stoppet i nærheten av Stockholm i slaget vid Brännkyrka (1518). I januar 1520 kommer danskene tilbake til Sverige. Ledet av Otte Krumpen red de over grensen og inn i Vestergøtland hvor Sten Sture hadde stilt opp 10 000 mann ved den nordlige bredden av innsjøen Åsunden. Den 19. januar møttes hærene i slaget på Åsunden vid Bogesund. Det aller første skuddet fra en kanon traff og såret Sten Sture hardt, den ene kneet ble knust. Da svenskenes leder gikk overende brøt det ut forvirring og den svenske hæren flyktet.
Sten Sture ble kjørt med slede til Strängnäs, men døde den 3. februar på innsjøen Mälarens is under transporten tilbake til Stockholm. 
I sammenheng med Stockholms blodbad ble Sten Stures lik gravd opp og brent med de andre på Stortorget. Hans gravstein står dog på Katarina kirkegården på Södermalm.
Han ble gift den 16. november 1511 i Stockholm med Kristina Nilsdotter Gyllenstierna (1494–1559)
Barn:

Nils Sture (1512 – 1527)
Iliana Sture (Stensdotter) (1514 – )
Magdalena Sture (Stensdotter) (1516 – 1521)
Svante Sture den yngre (Stensson) (1517 – 1567)
Anna Sture (Stensdotter) (1518 – )
Gustav Sture (1519 – 1520)


== Referanser ==
STS-115

STS-115 var en romferd til Den internasjonale romstasjonen med den amerikanske romfergen Atlantis. Romferden var opprinnelig planlagt utført i april 2003, men ble utsatt som følge av Columbia-ulykken den 1. februar 2003. Oppskytningen fra John F. Kennedy Space Center fant sted den 9. september 2006.


== Mannskap ==
Brent W. Jett, Jr, Commander
Chris Ferguson, Pilot
Joseph R. Tanner, Mission Specialist
Daniel C. Burbank, Flight Engineer
Steve MacLean, Mission Specialist
Heidemarie Stefanyshyn-Piper, Mission Specialist


== Høydepunkter fra ferden ==
Oppdrag: «Nineteenth station flight (12A), P3/P4 arrays».


=== Romvandringer ===
Det ble gjennomført 3 romvandringer på denne ferden.


== Se også ==
Den internasjonale romstasjonen
Liste over byggingen av ISS
Liste over bemannede romferder til ISS
Liste over besøkende til Den internasjonale romstasjonen


== Eksterne lenker ==
NASA's side om STS-115
Amdír

I J.R.R. Tolkiens fiktive verden Midgard var Amdír en alv av Lothlórien.
Han var en av de Sindaske alvene fra Doriath som dro vestover inn i Eriador etter at Vredens krig var utkjempet. Han tok over alveriket Lórinand (senere Lórien) fra Silvan alvene, som ikke hadde noen herrer før. Riket lå sørvest for der hvor Oropher hadde etablert et rike blant Silvan alvene i Myrkskog.
Amdírs skjebne er ikke kjent, men det er sannsynlig at han ble med Gil-galad og hans styrker i kampene til Den siste alliansen mellom alver og menn, og at han ble drept i slaget ved Dagorlad. Hans sønn Amroth etterfulgte ham som Herre av Lórien.
Byggeleder

Byggeleder er en byggeteknisk fagkyndig rådgiver for en byggherre i et bygge- eller anleggsprosjekt. En byggeleder vil vanligvis være byggherrens representant på bygge- eller anleggsplassen.  I den forbindelse har han gjerne fullmakt til å bestille ytelser for begrensete beløp.  
Byggeleders oppgave er først og fremst å føre tilsyn og kontroll med ytelsene fra entreprenøren i produksjonsfasen.  Flere andre oppgaver kan høre med i et oppdrag som byggeleder.  Oppgavene kan også begynne allerede i prosjekteringsfasen, hvis byggherren vil at byggelederen skal delta i forberedelsen av det som skal foregå under produksjonsfasen. Ved mindre bygg kan også byggets arkitekt ha en tilsvarende funksjon som byggeleder ved nærmere avtale med byggherren.
Hovedoppgaven til byggelederen er å påse at byggearbeidene, materialene og dokumentasjonen blir utført i henhold til entreprenørkontraktens (avtalens) spesifikasjoner. Blant byggeleders ordinære oppgaver inngår vanligvis avholdelse, ledelse og referat fra byggemøter, regelmessig rapportskrivning (økonomi, framdrift, avvik osv.), attestasjon på time-/materiallister og på fakturaer, arrangere og delta i befaringer (kontroll, ferdigstillelse, overtagelse, reklamasjon osv.) og føre protokoll fra disse.  En byggeleder skal si fra om avvik av noen betydning og om hvilke tiltak som bør bli satt inn.   Byggelederen kan komme i erstatningsansvar hvis han ikke påpeker forhold som han burde ha oppdaget og kunne ha gjort noe med.
Det er en egen Norsk Standard for byggelederoppdrag: NS 8403. Sammen med den er det et formular for avtaledokument: Byggblankett 8403 Formular for kontrakt om byggelederoppdrag. Den finnes også en tilhørende Veiledende ytelsesbeskrivelse for byggelederoppdrag, som er utarbeidet av Standard Norge/Pronorm for bruk sammen med kontrakter basert på NS 8403 1. utg. 2005.
I en totalentreprise benyttes betegnelsen byggherreombud om byggherrens byggeleder.


== Litteratur ==
Hans Cappelen: «Byggherren og kontraktene», Oslo 2001 (1. opplag 1994), og i HolteProsjekts program «Bygglex», Oslo 2005Gunnarsjaa, Arne (2007). Arkitekturleksikon. Oslo: Abstrakt Forlag AS. s. 146. ISBN 978-82-7935-197-9.
Selma Ibrahim Karlsen

Selma Ibrahim (født 1. februar 1995) er en norsk skuespiller og programleder. Hun er oppvokst på Kolbotn i Follo og studerte skuespillerteknikk på Danvik Folkehøgskole 2015–2016. Hun startet karrieren sin i NRK høsten 2016, der hun begynte som reporter og journalist i Supernytt, men det tok ikke lang tid før hun fikk prøve seg foran skjermen som programleder. Da hun i 2017 starter som programleder sa hun i et intervju med NRK at hun gledet seg til å presentere nyheter på en interessant og morsom måte.
I løpet av årene i NRK har Selma deltatt i en rekke andre NRK serier. Hun spilte rollen som Isabell i sesong 2 av TV-serien Skam på NRK og har hatt flere småroller på 5080 Nyhetskanalen. Selma har spilt i tre sesonger av NRK Super sin påskekrim Superkrim (2018, 2019, 2020). Høsten 2018 ledet hun NRKs høstlansering sammen med tv-veteran Dan Børge Akerø.
Selma Ibrahim og resten av gjengen i Supernytt hadde stor suksess med dramaserien Supernytt og jakten på sannheten (2019), i dramaserien spiller Selma seg selv.
I dramaserien ble også sangen «Fake news er dust» lansert, til stor suksess. Vi kan si at både Ibrahim og Johannes Slettedal «rullet med verden» da de fremførte sangen på MGPjr i 2019 og på TV 2 sitt sommerprogram Allsang på Grensen samme år.  
Høsten 2020 var hun programleder for MGPjr direktesendt fra Oslo Spektrum sammen med Victor Sotberg. I forkant av sendingen sa Selma i NRK sin pressemelding at hun var veldig nervøs, for dette var noe hun ikke hadde gjort før.


== Referanser ==


== Eksterne lenker ==
(en) Selma Ibrahim Karlsen på Internet Movie Database
Kolonialisme

Kolonialisme er en utvidelse av et lands suverenitet over territorier utenfor landets egne grenser ved etablering av en koloni. Kolonialisme kan dessuten referere til den ideologi som legitimerer og promoterer dette systemet. Navnet stammer fra latin colonia som betyr «(utenbys) bosetning». For eksempel kommer navnet på byen Köln fra det samme ordet.


== Bakgrunn ==
Formålet med kolonialismen var som oftest å skape bedre politiske eller økonomiske vilkår for kolonimakten gjennom herredømme over viktige naturressurser. Kolonialismen kan således betraktes som et element i imperialismen. Det geografisk mest omfattende eksempel på kolonialisme er de europeiske makters erobringer på 1700-tallet og 1800-tallet. I kjølvannet av kolonialismen oppstod mange kriger, herunder også stammekriger og opprør på grunn av grenseinndelingene som ble foretatt av kolonimaktene.
I den europeiske middelalder var korsfarerstatene i Midtøsten, fra 1000-tallet til 1300-tallet, det første kolonilignende fenomen. Den tradisjonelle europeiske kolonialisme daterer seg tilbake til 1415, da Henrik Sjøfareren inntok den nordafrikanske havnebyen Ceuta og omdannet byens moské til en kristen kirke.Storbritannia ble i løpet av 1700-tallet den ledende kolonimakten i Europa.Afrika dannet fra begynnelsen av 1800-tallet til utbruddet av første verdenskrig i 1914 rammen om en rekke territorialkonflikter mellom de imperialistiske europeiske land, kalt kappløpet om Afrika.
På 1800-tallet var borgerlige nasjonalister i Europa forkjempere for å etablere kolonier, så industrien kunne få råvarer og markeder, men også for å bosette overtallige innbyggere.


== Referanser ==


== Kilder ==
Hobson, Rolf, Europeisk politisk historie 1750–1950, Cappelen Damm Akademisk, 2015, ISBN 978-82-02-24316-6


== Eksterne lenker ==
«Colonialism», av  Margaret Kohn, fra Stanford Encyclopedia of Philosophy (engelsk)
«Empire In The Pre-Industrial World», av professor Richard J. Evans (engelsk)
Radikalt Europa

Radikalt Europa er et nettverk for sentrum-venstresiden i norsk politikk og jobber for et aktivt norsk medlemskap i Den europeiske union (EU). Nettverket består av frivillige organisasjoner, grupper og enkeltpersoner.
Radikalt Europa er tilknyttet det europeiske nettverket Nytt Europa og har søsterorganisasjonene Nyt Europa i Danmark og Vänster för Europa i Sverige.


== Historie ==
Radikalt Europa ble konstituert som en forening 21. september 2004 i Oslo. Nettverket hadde på tidspunktet allerede eksistert i en årrekke, profilert av blant annet Wenche Fossen, Sigurd Grytten og Petter Wold.


== Politisk plattform ==
Radikalt Europa mener at EU er et viktig og nødvendig europeisk samarbeid, men at EUs politikk ofte skiller seg fra idealer og visjoner. Radikalt Europa ønsker derfor på forskjellig vis å bidra i den offentlige debatten om Europa i Norge, med den hensikt å sette fokus på områder der EU kan og bør bli bedre, slik at unionen i større grad blir skikket til å møte grenseoverskridende utfordringer.
For Radikalt Europa er det grunnleggende at EU ikke representerer en bestemt politisk retning, men er en politisk kamparena. De mener at den politikk EU fører gjenspeiler til enhver tid de politiske maktforhold i medlemslandene og i Europaparlamentet, og at historien viser at politisk engasjement og deltakelse kan endre samfunnsforhold: "Whatever is manmade can be remade".
Hangzhoubukten

Hangzhoubukten (forenklet kinesisk: 杭州湾, tradisjonell kinesisk: 杭州灣; pinyin: Hángzhōu Wān) er en bred bukt i Østkinahavet som ligger inn mot provinsen Zhejiang og mot Shanghai. 
Qiantangelven tømmer seg i bukten. Hangzhoubuktens beliggenhet og trutformede utforming fører periodevis til en konsentrasjon av en tidevannsbølge som skyller langt opp Qiangtangelven inn mot byen Hangzhou. Denne tidevannsbølgen er verdens største, og er til tider en form for en tsunami. Under visse omstendigheter ved springflo, lavtrykk og pålandsvind, kan den nå ni meters høyde (skjønt vanligvis er den vesentlig lavere) der den skyller opp elven med en fart på opptil 40 km i timen. Slike forhold kan i teorien foreligge hver 14. dag, men i praksis opptrer kombinasjonen av omstendighetene helst om høsten. Det er stor festivitas rundt den dag i september da den høyeste bølgen gjerne opptrer, den 18. dag i lunarårets måned på den tiden.Hangzhoubukten har mange små øyer. De aller fleste av dem går under det kollektive navnet Zhoushanøyene. De strekker seg ut fra buktens ytre sørlige ende. 
Bukten er kjent for to lange broer. 
Hangzhoubuktbroen går helt over bukten og knytter således sammen området rundt Shanghai med området rundt Ningbo. Broen ble åpnet for trafikk i mars 2008. Med en lengde på 36 kilometer var dette den lengste havsbroen i verden (2008). Byggverket består blant annet av to skråkabelbroer med spenn på henholdsvis 448 m og 318 m.
En annen bro, Donghaibroen, går ut til noen øyer som vil fungere som en stor ytre havn for Shanghai, hvis havneanlegg inne i og nær byens sentrum og nede ved Yangtsefloden begynte å bli utilstrekkelige for behovet rundt år 2000. Donghaibroen stod ferdig i desember 2005 og har en samlet lengde på 32,5 kilometer ut til dypvannshavnanlegget Yangshan. Det meste av strekningen er broen en lav viadukt.         
En tredje bro må også nevnes. Helt inne ved elveutløpet er Qiantangbroen, som ble bygd i 1930-årene som den første stålbro over en større kinesisk elv.


== Referanser ==
Monica Tjelmeland

Monica Tjelmeland (født 23. april 1977) er en norsk politiker for Venstre, fra Hjelmeland i Rogaland. Hun var i en periode politisk nestleder i Oslo Venstre. Fra 2001 til 2003 var hun leder av Unge Venstre. Hun er med i sentralstyret i Europabevegelsen.


== Referanser ==
Sverre Molandsveen

Sverre Molandsveen (født 15. november 1973) fra Øvre Eiker i Buskerud er en norsk tidligere politiker (Venstre). Han var leder for Unge Venstre mellom 1997 og 1998, etter å ha sittet i sentralstyret siden 1993. Mellom 1998 og 2002 jobbet han som politisk rådgiver for Venstres stortingsgruppe. 2003 var han politisk rådgiver i Justisdepartementet, 2004 til 2005 politisk rådgiver i Samferdselsdepartementet. 
Han har videre vært fagsjef for næringspolitikk i hovedorganisasjonen Virke og kommunikasjonsrådgiver i Burson-Marsteller AS.  Fra 2008 til 2016 arbeidet han i Næringslivets hovedorganisasjon som politisk rådgiver, prosjektdirektør og de siste årene som avdelingsdirektør for samfunnskontakt og analyse.Fra 2016 til 2023 var Sverre Molandsveen direktør for kommunikasjon og samfunnskontakt ved  Høgskolen i Oslo og Akershus, fra 2018 Oslomet – storbyuniversitetet. Fra 2023 er han kommunikasjonsdirektør i NAV. 
Videre har han arbeidet i Naturvernforbundet og Europabevegelsen og har også vært aktiv i Europeisk Ungdom og Natur og Ungdom.Molandsveen har mastergrad i statsvitenskap fra Universitetet i Oslo, med mellomfag i samfunnsøkonomi og historie. Samt mastergrad i ledelse fra BI.


== Referanser ==